Mark Esper Daxuyaniyekê li dor Kuştina el-Bexdadî Belav Dike 
Serkirdeyê Pentagonê got: “Ez dixwazim pesna hemî beşdar û piştgirên operasyonê bidim- Amerîkiyan û hevalbendên wan wek hev- ji bo vî karê baş.”
Wezîrê berevaniya Amerîka Mark Esper li dor operasyona kuştina Ebû Bekir el-Bexdadî daxuyaniyek derxist. Esper got: “Ev rojeke mezine ji bo Amerîka û rojeke mezine ji bo cîhanê. Hêzên operasyonên hevbeş ên Amerîka û hevkarên wan, Ebû Bekir el-Bexdadî kir aramnc. Di encamê de, el-Bexdadî, ku serkirdayetiya gurûpa Dewleta Îslamî li Îraq û Sûriyê dikir û helmeteka herî hovane di dîrokê de birêve bir, li ser destên leşkerên Amerîka hate kuştin.” Wî di daxuyaniya xwe de got: “Me li gel hevkarên xwe, demekê berê îsal xîlafeta Daişê têk bir û niha jî damezrênerê wê hate kuştin. Ev serkeftineke mezine di erkra têkbirina Daişê de." Serkirdeyê Pentagonê got: “Ez dixwazim pesna hemî beşdar û piştgirên operasyonê bidim- Amerîkiyan û hevalbendên wan wek hev- ji bo vî karê baş.”